1998D0422 — SL — 11.02.2000 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 30. junija 1998 o posebnih pogojih za uvoz ribiških proizvodov in proizvodov iz ribogojstva s poreklom iz Tanzanije (notificirano pod dokumentarno številko K(1998) 1855) (Besedilo velja za EGP) (98/422/ES) (UL L 190, 4.7.1998, p.71)

spremenjena z:









▼B

ODLOČBA KOMISIJE

z dne 30. junija 1998

o posebnih pogojih za uvoz ribiških proizvodov in proizvodov iz ribogojstva s poreklom iz Tanzanije

(notificirano pod dokumentarno številko K(1998) 1855)

(Besedilo velja za EGP)

(98/422/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov ( 1 ), kakor je bila nazadnje spremenjena z Aktom o pristopu Avstrije, Finske in Švedske, in zlasti člena 11 Direktive, ker je strokovnjak Komisije opravil inšpekcijski obisk v Tanzaniji, da bi preveril razmere, v katerih se ribiški proizvodi proizvajajo, skladiščijo in odpremijo v Skupnost; ker je določbe zakonodaje Tanzanije o zdravstvenem inšpekcijskem nadzoru in spremljanju ribiških proizvodov mogoče šteti za enakovredne tistim, ki jih predpisuje Direktiva 91/493/EGS; ker lahko v Tanzaniji „Fisheries Division (FD) of the Ministry of Natural Resources and Tourism“ učinkovito preverja uporabo veljavne zakonodaje; ker mora postopek za pridobitev zdravstvenega spričevala iz člena 11(4)(a) Direktive 91/493/EGS vključevati tudi definicijo vzorčnega spričevala, minimalne zahteve v zvezi z jezikom/jeziki, v katerih mora biti spričevalo zapisano, in položaj osebe, ki je pooblaščena, da ga podpiše; ker je treba v skladu s členom 11(4)(b) Direktive 91/493/EGS na pakiranja z ribiškimi proizvodi pritrditi oznako, ki navaja ime tretje države in številko odobritve/registrsko številko obrata, predelovalnega plovila, hladilnice ali zamrzovalnega plovila izvora; ker je treba v skladu s členom 11(4)(c) Direktive 91/493/EGS sestaviti seznam odobrenih obratov, predelovalnih plovil ali hladilnic; ker je treba sestaviti seznam zamrzovalnih plovil, ki so registrirana v smislu Direktive Sveta 92/48/EGS ( 2 ); ker mora biti ta seznam sestavljen na podlagi sporočila FD Komisiji; ker mora torej FD zagotoviti skladnost z določbami, ki jih v ta namen predpisuje člen 11(4) Direktive 91/493/EGS; ker je FD predložil uradna zagotovila v zvezi s skladnostjo s pravili, ki jih določa poglavje V Priloge k Direktivi 91/493/EGS, in v zvezi z izpolnjevanjem zahtev, ki so enakovredne tistim, ki jih navaja direktiva predpisuje za odobritev ali registracijo obratov, predelovalnih plovil, hladilnic ali zamrzovalnih plovil; ker so ukrepi, predvideni s to odločbo v skladu z mnenjem Stalnega veterinarskega odbora, SPREJELA NASLEDNJO ODLOČBO:







Člen 1

Pristojni organ v Tanzaniji za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS je „Fisheries Division (FD) of the Ministry of Natural Resources and Tourism“.

Člen 2

Ribiški proizvodi in proizvodi ribogojstva s poreklom iz Tanzanije morajo izpolnjevati naslednje pogoje:

1. vsako pošiljko mora spremljati oštevilčeno izvirno zdravstveno spričevalo, ki je pravilno izpolnjeno, podpisano, datirano in sestavljeno iz enega samega lista v skladu z vzorcem iz Priloge A k tej odločbi;

2. proizvodi morajo izvirati iz odobrenih obratov, predelovalnih plovil, hladilnic ali registriranih zamrzovalnih plovil iz Priloge B k tej odločbi;

3. razen v primeru zamrznjenih ribiških proizvodov v razsutem stanju, ki so namenjeni za proizvodnjo konzervirane hrane, mora biti na vseh pakiranjih z neizbrisnimi črkami navedena beseda „TANZANIJA“ in številka odobritve/registrska številka obrata, predelovalnega plovila, hladilnice ali zamrzovalnega plovila izvora.

Člen 3

1. Spričevala, kakor jih navaja člen 2(1), morajo biti zapisana v najmanj enem uradnem jeziku države članice, kjer se preverjanja izvajajo.

2. Spričevala morajo vsebovati ime, položaj in podpis predstavnika FD ter njegov uradni žig v barvi, ki se razlikuje od barve drugih zaznamkov.

Člen 4

Ta odločba je naslovljena na države članice.









PRILOGA A

►(1) M1









PRILOGA B







I. SEZNAM ODOBRENIH OBRATOV Številka odobritve Naziv Naslov A-PP-200 Hellas Tanzania Mafia Fish. Processing Plant Ltd Mafia Island A-PP-203 Fruits De la Mer Ltd Dar es Salaam A-PP-205 Vickfish Ltd Mwanza A-PP-206 Fish Pak Tanzania Ltd Musoma A-PP-207 Tan Perch Ltd Mwanza A-PP-208 Nile Perch Fisheries Ltd Mwanza A-PP-209 Tanzania Fish Processors Ltd Mwanza A-PP-210 Mwanza Fishing Industries Ltd Mwanza A-PP-211 Victoria Fisheries Ltd Mwanza A-PP-214 Selthmar Ocean Products Ltd Kilwa Masoko A-PP-215 Omega Fish Ltd Mwanza A-PP-217 M/S Lucia Abdulle Omari Dar es Salaam







II. SEZNAM ZAMRZOVALNIH PLOVIL Številka Naziv (lastnik) Pristanišče A-102 MFV ARUSHA (Heltanco Ltd) Dar es Salaam A-103 MFV ODYSSEAS (Heltanco Ltd) Dar es Salaam A-106 MFV BANUSO II (Den-Tan Resources Ltd) Dar es Salaam A-110 MFV MAMA LEDA (Tramico Investment Company Ltd) Dar es Salaam A-111 MFV MARIETTA (African Fishing Co. Ltd) Dar es Salaam A-112 MFV MTONI (Ocean Fisheries (T) Ltd) Dar es Salaam A-113 MFV MAENDELBEO (African Fishing Company Ltd) Dar es Salaam A-114 MFV CONNIE (African Fishing Company Ltd) Dar es Salaam A-115 MFV CANADA (African Fishing Company Ltd) Dar es Salaam A-116 MFV DEBBIE (African Fishing Company Ltd) Dar es Salaam B-110 MFV ALWALY Dar es Salaam B-111 MFV SEASHORE I Dar es Salaam B-112 MFV SEASHORE II Dar es Salaam